شکی شهری یونسکو طرفیندن «کرئاتیو شهر» اعلان ائدیلیب.
کولت. آذ خبر وئریر کی، آذربایجانین صنتکارلیق پایتاختی شکی شهری یونسکو-نون «یارادیجی شهرلر شبکهسی» سیاهیسینا داخیل ائدیلیب. آذربایجان رسپوبلیکاسینین یونئسکو یانینداکی دایمی نومایندلیینین سیلری نتیجهسینده شکی شهری شبکهنین «صنعت و سنتکارلیق» مؤوضوعسو اوزره سیاهییا سالینیب.
یونسکو-نون باش دیرئکتورو ایرینا بوکووانین قراری ایله «یارادیجی شهرلر شبکهسی» سیاهیسینا ۴۴ اؤلکهدن ۶۴ شهر داخیل ائدیلیب. بو شبکه ایننوواسییا و یارادیجیلیغی یئنی شهر ایستراتگییاسینین داواملی و داها اینکلوزیو اینکیشافینین اساس فاکتورو کیمی گؤستریر. شبکه یئرلی کولکتیولرده بؤیوک ماراق یارادیب و یئنی سیاهی ایله شهرلرین تیپولوگییاسینین و جغرافی بالانسینین موختلیفلیینی عکس ائتدیریر.
۲۰۰۴-جو ایلدهن بری شبکه عضولرینین یارادیجی پوتنسیالی یئددی تماتیکا اوزره معین اولونور: اینجه صنت و صنتکارلیق، خالق صنعتی، دیزاین، کینماتوگرافییا، قاسترونومییا، ادبیات، مئدیا و موسیقی. حاضردا شبکهنین ۷۲ اؤلکهده ۱۸۰ شهری وار.
شکی شهرینین تاریخی، اهالیسی، جغرافییاسی، مدنیتی، اقتصادیاتی حاقیندا لازیمی معلوماتلار توپلاناراق یونسکو-یا تقدیم ائدیلیب.
یونسکو-نون فاکت اراشدیریجی میسییاسی شکیده سفرده اولوب. ایکی یللیک امکین بهرهسی کیمی شکی تکجه میللی سوییهده دئییل، همچینین بین الخالق سوییهده صنعت و صنتکارلیق شهری آدینی آلیب.
azb_Arab azb_Arab azb_Arab azb_Arab azb_Arab azb_Arab